Fritt frem for søndagsåpne butikker? – Liberaleren
Fritt frem for søndagsåpne butikker?
Dersom politiet ikke prioriterer saker om brudd på lov om helligdager og helligdagsfred, er det bare for aktørene å holde søndagsåpent. Lovbrudd får stort sett ingen konsekvenser!
Politiet henlegger mange av Rema 1000s anmeldelser av en rekke andre butikker, melder Aftenposten og VG.
Det var i januar Rema 1000 anmeldte 120 butikker hos Norgesgruppen, Coop og Bunnpris for brudd på lov om helligdager og helligdagsfred.
I utgangspunktet bør samfunnet være så fritt, at dette burde vært en ikke-sak. Hver eier bør bestemme egne åpningstider. Samtidig er det greit at politiet ikke prioriterer slike saker spesielt høyt. Andre saker bør være langt mer interessant og viktigere for politiet, en etat som ofte klager over begrensede ressurser.